Asbjørn Fossen

Asbjørn Edmund Fossen (født 1. februar 1924, død 30. november 2017) var en norsk advokat og forfatter, hovedsakelig av lokalhistorisk litteratur.

Fossen ble utdannet cand. jur. ved Universitetet i Oslo i 1954. Han finansierte studiene ved å jobbe som sjauer og dørvakt på en presseklubb. Under studiene var han aktiv i studentpolitikk for kommunistene, og ble på grunn av dette overvåket. I tillegg til lokalhistorisk litteratur har Fossen utgitt boken Politisk overvåkning av studenter på 1950–tallet.

Fossen er far til forlagsredaktør, SV-politiker og tidligere leder i Europabevegelsen Wenche Fossen, arbeidsforsker Øystein Fossen og forfatter og urbanist Erling Fossen.

Publikasjoner 
 Tvangsarbeidsleirene på Bjørkelangen, 2013
 Min reise gjennom livet, 2012
 Tertitten preget Aurskogbygda og livet rundt stasjonene, 2011
 Narkotika i Aurskog-Høland, 2010
 Eldres liv på godt og vondt, 2008
 Nye småplukk fra Indre Akershus blad : 9. april 1940-1950.
 Nye småplukk fra Indre Akershus blad : 1. januar 1931-9. april 1940.
 Nord-øst i Finnmark : liv eller død?, 2006
 Småplukk fra Indre Akershus blad : 1914-1930.
 Politisk overvåking av studenter på 1950-tallet, 2004
 De gamle bygder : Indre Akershus i ord og bilder, 2004
 Livet i Setskog, 2002
 Livet i Aurskog-Høland, 2000
 Småkårsfolk reiser seg : Aurskog 1850-1908, 1998
 Livet på Østkanten, 1998
 Flukten fra landsbygda, 50 år etter, 1996
 Hjemmestyrkene og Nasjonal samling, 1993
 Historien om de norske skogfinnene, 1992
 Ei ny bygd blir til, 1992
 Småkårsfolk i ei Romeriksbygd, 1991
 Skogfinnene i Øst-Norge, 1990

Referanser 

Norske advokater
Norske forfattere